Rikunarita-ORG/Wikinium huggingface dataset:
# Istoria

Napoleon Bonaparte (1769-1821)
*Esta es la article sur istoria. La categoria Istoria conteni plu articles sur istoria.*
**Istoria** es la siensa cual studia la fatos e la avenis de la pasada tra testos scriveda (o transcriveda, en caso de atestas parlada) par la comunias e sivilias umana. Lo contrasta con preistoria, cual es la studia de la pasada umana ante la scrive.

En un sinifia plu jeneral, la terma "istoria" es ance usada per nomi tota informas sur la pasada (per esemplo: *istoria natural* o *istoria jeolojial de la tera*).

## Etimolojia

La orijina etimolojial de *istoria* es la parola elinica ῾ιστορία (*historia*), cual sinifia "un projeta de esplora" e la nara de sua resulta.

|  |  |
| --- | --- |
| **Sentenios** | model |
| **Milenio du aec**: | Sentenio 20 aec | Sentenio 19 aec | Sentenio 18 aec | Sentenio 17 aec | Sentenio 16 aec | Sentenio 15 aec | Sentenio 14 aec | Sentenio 13 aec | Sentenio 12 aec | Sentenio 11 aec |
| **Milenio prima aec**: | Sentenio 10 aec | Sentenio 9 aec | Sentenio 8 aec | Sentenio 7 aec | Sentenio 6 aec | Sentenio 5 aec | Sentenio 4 aec | Sentenio 3 aec | Sentenio 2 aec | Sentenio 1 aec |
| **Milenio prima ec**: | Sentenio 1 | Sentenio 2 | Sentenio 3 | Sentenio 4 | Sentenio 5 | Sentenio 6 | Sentenio 7 | Sentenio 8 | Sentenio 9 | Sentenio 10 |
| **Milenio du ec**: | Sentenio 11 | Sentenio 12 | Sentenio 13 | Sentenio 14 | Sentenio 15 | Sentenio 16 | Sentenio 17 | Sentenio 18 | Sentenio 19 | Sentenio 20 |
| **Milenio tre ec**: | Sentenio 21 |
# Vicipedia

La logo de Vicipedia en lingua franca nova.
**Vicipedia** es un ensiclopedia libre enlinia con la intende de permete la edita de articles par cualcun. Lo es la obra de consulta jeneral la plu grande e popular en la interede e es un de la des pajes ueb la plu popular. Lo es poseseda par Wikimedia Foundation.
# America latina

Un mapa de un interprete comun de "America latina"
**America latina** es un nom comun usada per distingui la partes de America Norde e Sude en cual la linguas espaniol e portuges (pd linguas "latina") es la plu comun, pd tota partes estra la SUA e Canada, an si la SUA inclui multe parlores de espaniol e otra linguas romanica e Canada inclui spesial Quebec, en cual la plu de parlores parla franses (ance un lingua romanica). Lo no es un nom ofisial, e alga interpretes diferente esiste. Per esemplo, alga referes inclui Quebec; alga referes no inclui la areas de America Sude e America sentral, como la Guianes ((Guiana, Guian Franses, e Suriname), Beliz, e ance la isolas en cual on parla engles, franses, e nederlandes. Lo es un area plu vasta ca los indicada par "Ibero-America" o "America ispanica".

La terma America latina ia es prima usada en un confere en 1856 con la titulo "Inisia de la Americas: Idea per un congresa federal de la republicas", par la politicor txilean Francisco Bilbao. La terma ia es ance usada par la governa franses de Napoleon 3 en la desenio de 1860 en la forma *Amerique latine* per considera la teritorias franses (Quebec, Lousiana, Guian Franses, Aiti, Guadelupe, Martinic, San Marten,

La terma "America latina" indica ance la istoria colonial de la area, cual inclui la privada de la americanes orijinal, la importa de sclavos - du cualias compartida par America nonlatina - e la influe forte de la tradisiones e relijio (catolica) de Portugal e Espania (la "cultur iberian") en ajunta a la linguas e sua leteratur vasta. La influe jeneral de la americanes orijinal e la desendentes de sclavos african sur la arte, musica, e dansa es ance importante. Alga persones usa la espresa "America latina" per forti la senti de unia entre la popla de la area, en un modo simil a la idea de "la Raza", e spesial contra la influe forte de "America engles" (spesial la SUA) sur la economias, governas, e cultur popular de America latina.

Vide ance America Sude, America sentral, Paises de la Mar de Caribe, Mexico, e paises individua de la area.

La nasiones tipal incluida en America latina:

* Aiti
* Arjentina
* Bolivia
* Brasil
* Colombia
* Costa Rica
* Cuba
* Ecuador
* Guatemala
* Mexico
* Nicaragua
* Onduras
* Panama
* Paraguai
* Peru
* Porto Rica
* Republica Dominican
* Salvador
* Txile
* Uruguai
* Venezuela

Esta isolas en cual on parla franses es ance comun incluida:

* Guadelupe
* Guian Franses
* Martinic
* San Bartolomeo
* San Martin
# Republica Dominican

|  |
| --- |
|  |
| Bandera nasional |
|  |

La  **Republica Dominican**  es un pais en la Mar de Caribe.

La area es sirca 48 730 cilometres cuadrida.

En la anio 2007, lo ia ave sirca 9 365 818 abitores.

La site capital es San Domingo.

La lingua major es espaniol.

Caubois dominican

|  |  |
| --- | --- |
| **Antilies** | model |
| **Paises autonom** | Aiti | Antigua e Barbuda | Bahamas | Barbados | Cuba | Dominica | Grenada | Guadelupe | Jamaica | Martinic | Porto Rica | Republica Dominican | San Kitts e Nevis | San Lusia | Trinidad e Tobago |
| **Dependes** | Anguila | Antiles Nederlandes | Aruba | Bermuda | Isola Navasa | Isolas Caiman | Isolas Virjin | Montserat | Turcs e Caicos |

website: taxidominicana.com
# Sporte

Sporte
*Per plu, vide la categoria sporte.*

**Sportes** es ativias o juas cual asentua la fortia e capasia fisical.

* Sportes simple
	+ salta longa
	+ salta alta
	+ salta con palo
	+ lansa de disco
	+ lansa de martel
	+ lansa de lansia
	+ lansa de bal
	+ corsa de core
	+ leva de pesas
	+ jinastia

* Sportes de aventura
	+ trepa de montes
	+ trepa de rocas
	+ desende en cavas
	+ corsa de orienta

* Sportes de aira
	+ paracades
	+ aviones

* Sportes de acua
	+ surfa
	+ sci sur acua
	+ nada
	+ corsa de barcos
	+ naviga par vela
	+ canoisme
	+ canoa artica
	+ remi

* Sportes con animales
	+ prende de pexes
	+ xasa
	+ sportes de cavalos
	+ curso a cavalos

* Sportes con rotas
	+ corsa de bisicles
	+ corsa de motosicles
	+ corsa de autos
	+ sceti
	+ patini sur rotas

* Sportes de inverno
	+ surfa sur neva
	+ sci
	+ corsa de sci
	+ salta sur scis
	+ treno
	+ patini
	+ corsa sur patines
	+ hoci de jelo

* Sportes de combata
	+ boxe
	+ luta
	+ luta greco-romana
	+ judo
	+ taekwondo
	+ kung fu
	+ muay thai
	+ krav maga
	+ carate
	+ sumo
	+ capoeira
	+ combate con spadas
	+ combate con bastones

* Sportes de campo peti
	+ handbal
	+ volibal
	+ bascetbal
	+ badminton
	+ tenis
	+ scuax
	+ racetabal
	+ tenis de table
	+ ailai

* Sportes de campo grande
	+ futbal internasional
	+ futbal de arjentina
	+ futbal american
	+ futbal engles
	+ futbal espaniol
	+ futbal eres
	+ futbal australian
	+ rugby
	+ basebal
	+ polo
	+ criceta
	+ hoci de campo
	+ lacros
	+ discos volante

* Sportes con ojeto
	+ xuta con arco
	+ fusili
	+ dardos
	+ bolo american
	+ bolo italian
	+ golf
# Roma

| **Roma** |
| --- |
|

|  |  |
| --- | --- |
|  |  |

 |
|  |
| Pais | Italia |
| Rejion | Lazio |
| Area | 1285,31 km² |
| Popla | 2 874 03 ab. (2014) |
| Densia | 2175,44 abitores/km² |

**Roma** es la site capital de Italia de 1870. Lo ia es ance la capital de la area Lazio – *Latium* en la tempo antica. Lo ave cuasi 3 000 000 abitores. Tra sua istoria, cual ia dura tra tre milenios, lo ia susede estende sua domina sirca la Mediteraneo, la sentro de un de la sivilias antica la plu importante. Lo ia influe la sosia, la cultur, la lingua, la leteratur, la arte, la arciteta, la filosofia, la relijio, la lege e la vestes de la sentenios seguente.

## Istoria

*Article xef: Roma antica*
Roma ia es fundida en 21 april 753 aec, cual es la anio zero (anio 0) *Ab Urbe Condita* (AUC). Pos la fundi par Romulo, Roma ia es governada en 244 par un monarcia, prima par monarcas de orijina latina e **Sabine**, a pos per res etruscan. La tradision ia recorda sete res: Romulo, Numa Pompilio, Tulo Hostilio, Anco Marcio, Tarcinio Prisco, Servio Tulio e Tarcinio la Orgolosa.

## Jeografia

Lo ave un enclave – la Stato de Vatican.

### Loca

Roma es locada en la rejion de Lazio en Italia sentral a lado de la Tiber. La colonia orijinal ia developa en la colinas a fronte de la rio basa a lado de la Isola Tiber, la sola rio basa natural en esta loca. La Roma de la res ia es construida sur sete colinas.

An si la sentro de la site es 24 cilometres de la Mar Tireno, la teritorio de la site estende asta la costa, do la distrito sude-ueste de Ostia es locada. La altia de la parte sentral varia de 13 m asta 139 m. La comunia legal de Roma covre un area de 1285 cilometres cuadrida, incluinte multe areas verde.

### Site Vatican

La teritorio de la Site Vatican es un parte de la Colina Vatican e de la Campos Vatican visina, do la Basilica de San Petro, la Palasio Apostolal, la Egleseta Sistina e museos ia es construida, como ance otra construidas.

## Sitas

On dise sur Roma:

* Tota la vias vade a Roma. (Tous les chemins vont a Rome - La Fontaine (franses)).
* Roma - la site eterna. (Roma - citta eterna (italian))
* Vide Roma e mori (en orijina "Vide Napoli e mori" - Vide Napoli et muori (italian)).

## Sporte

Du ecipos de futbol ("calcio" en italian): Roma e Lazio.

## Cultur

John Keats, poesiste engles, ia mori en Roma en 1821, a la eda de 25 anios.

## Vide ance

* Roma antica
# Relijio

*Esta es la article sur relijio. La categoria Relijio conteni plu articles sur relijio.*
Mapa de la relijios de la mundo

Un **relijio** es un colie de credes (sur la mundo e la persones) e disposas moral, parteninte a un person o un comunia umana. Lo refere spesial a la conseta de esentes santa (per esemplo un dio), e ance a la dinia de la adora, de la respeta o de la obedi.

On pote categori la relijios en cuatro grupos xef:

1. Animisme
2. Dualisme
3. Monoteisme
4. Politeisme

Consetal e istorial, la relijio prima ia es animisme, cual es la crede sur la spirito umana, e la crede ce tota otra cosas natural ave egal un spirito.

La crede sur la "fortes de la natura" (animisme) pote cristali en un teisme cual usa la conseta de dio, cual pote es plural (politeisme) o simple (monoteisme) o du fortes de natura (dualisme).

Ance, la junta de teoria e pratica de animisme ia evolui final a credes con strutures fisada, como en la caso de xinto en Japan, o la filosofias relijiosa de induisme e budisme.

Agnosticisme nega la posiblia de demostra la esiste o nonesiste de un realia supranatural. La nega asoluta es la ateisme.

| Numeros de credentes |
| --- |
| relijio |  |  |  | numero |
| Cristianes |  | 2.100.000.000 |
| Muslimes |  | 1.300.000.000 |
| Induistes |  | 900.000.000 |
| Budistes |  | 700.000.000 |
| Nonrelijios |  | 1.100.000.000 |
| Cuatro relijios la plu grande en numero de credentes |

## Relijios

* Bahaisme
* Budisme
	+ Teravada
	+ Mahaiana
	+ Vajraiana
* Cristianisme
	+ Catolicisme
	+ Ortodoxisme
	+ Protestantisme
	+ Anglicanisme
* Mormonisme
* Dauisme
* Islam
	+ Suni
	+ Xia
* Induisme
	+ Crixnaisme
* Iudisme
* Relijios Natural
* Satanisme
* Sicisme
* Xinto
* Uica
* Vudu
* Zaratustrisme
* Mitraisme
* Manisme

Ance:

* Mitolojia
* Filosofia
* Agnosticisme
* Ateisme
* Umanisme